Sarguzashtlar
„Sarguzashtlar“ — oʻzbek yozuvchisi Pirimqul Qodirov qalamiga mansub qissa va hikoyalar toʻplami. 1974-yil Toshkent shahrida „Yosh gvardiya“ nashriyotida chop etilgan. Toʻplamga bolalar uchun moʻljallangan qissa va hikoyalar kiritilgan boʻlib, ular muallif boshidan kechirgan va koʻrgan sarguzashtlarga asoslangan. Ulardagi voqealar Toshkent shahrida, Turkiston tizma togʻining archazor oʻrmonlarida, Amudaryo, Issiqkoʻl, Qora dengiz va Hind okeanida boʻlib oʻtadi. Toʻplam 1 qissa va 6 hikoyani oʻzida jamlagan. Asarni nashrga tayyorlashda quyidagi shaxslar ishtirok etgan: S. Saydaliyeva – muharrir, P. Voronkin – rassom, K. Nazarov – rasmlar muharriri, N. Sorokina – texnik muharrir, H. Akbarova – musahhih. Kitob adadi – 75 000 nusxa.